Eremo delle Carceri
It Eremo delle Carceri is in lyts kleaster yn in steile kleau oan de Monte Subasio, Umbrje, Itaalje. It kleaster leit op in hichte fan 791 meter en fjouwer kilometer fan Assisi. De treppen en bôgen fan it lytse kleaster oerspanne in grot, it saneamde Duvelsgat.

Yn de grot mei dêrnjonken in lytse kapel socht de letter hillich ferklearre Fransiskus yn de 13e iuw de iensumens om dêr te bidden. 

Nei alle gedachten krige Fransiskus om 1215 hinne de kapel en it plak fan de benediktinen, tagelyk mei de Portiuncula yn de delling ûnder Assisi.

Ek letter mocht Fransiskus dêr graach wêze om de tiid yn gebed en meditaasje troch te bringen. By in stiennen brêge stiet noch de ikebeam, weryn' t neffens de leginde de fûgels sieten te harkjen nei de preken fan Fransiskus. 

Om 1400 hinne liet Bernardinus fan Siena op it plak in lyts kleaster bouwe. Tagelyk waard de kapel útwreide ta in tsjerke mei de namme Santa Maria delle Carceri. 

It kleaster wurdt tsjintwurdich troch Fransiskanen bewenne en is iepen foar minsken dy't in besite bringe wolle.

Assisi
Kleaster yn Itaalje
Bouwurk út de 13e iuw